На основу Решења о банкротству од 10.03.2020. које је донео стечајни судија Привредног суда у Ужицу, у складу са одредбама чланова 131. 132. и 133 Закона о стечају *(„Сл. гласник РС“, бр. 104/2009, 99/2011 - др. закон, 71/2012 - одлука УС, 83/2014, 113/2017 и 44/201 8)* стечајни управник дужника стечајне масе GEWISS DOO POŽEGA - U STEČAJU, Пожега, Краља Александра 56

**ОГЛАШАВА ПРВУ ПРОДАЈУ ЈАВНИМ ПРИКУПЉАЊЕМ ПОНУДА**

Предмет продаје је непокретна имовина стечајног дужника:

|  |
| --- |
| **СТАН НА ЗЛАТИБОРУ** у улици Врањевина број 226 у Препису листа непокретности број: 6885 К.О. Чајетина означен као једнособан стан површине 28м², број посебног дела 8, на првом спрату, на броју улаза 5 у Стамбеној згради за колективно становање (објекат број зграде 1) изграђеној на катастарској парцели број: 4624/35 КО Чајетина. |
| **Процењена вредност: 5.092.882,00** **дин; Депозит: 1.018.577,00 дин; Откуп документације: 60.000,00 дин.** |

Процењена вредност имовине није минимално прихватљива вредност, нити је на други начин обавезујућа или опредељујућа за понуђача приликом одређивања висине понуде.

Уколико највиша понуда износи мање од 50% процењене вредности имовине, стечајни управник је дужан да пре проглашења купца прибави сагласност на постигнуту цену.

Право на учешће имају сва заинтересована правна и физичка лица која:

1. Изврше уплату за откуп продајне документације, најкасније 7 (седам) дана пре заказане продаје, закључно са 02.12.2022. у складу са *Законом о платним услугама.* Откуп продајне документације је обавезан услов за учешће на јавној продаји;
2. Уплате депозит на текући рачун стечајног дужника број **105-2444795-08**, Agroindustrijska komercijalna banka AIK banka akcionarsko društvo, Beograd, или стечајном управнику предају оригинал неопозиве банкарске гаранције наплативе на први позив, најкасније 3 (три) дана пре заказане продаје, закључно са 06.12.2022. до 15:00 часова;
3. Доставе потписану изјаву о губитку права на враћање депозита најкасније на дан уплате депозита или предаје банкарске гаранције. Изјава о губитку права на враћање депозита је саставни део продајне документације.

Отварање понуда биће одржано 09.12.2022. у 12:00 часова на адреси: Пожега, Краља Александра 56, ГПС координате: 43.847154, 20.021845.

Запечаћене понуде морају приспети на адресу стечајног управника (Слободан Јовановић, стечајни управник, 31000 Ужице, Стевана Синђелића 32) најкасније дан пре заказаног отварања понуда или бити лично уручене стечајном управнику на дан отварања понуда, најкасније 15 минута пре заказаног отварања понуда.

У разматрање ће се узети само понуде у писаној форми, достављене у запечаћеним ковертама са назнаком „Понуда“ и називом стечајног дужника, а које пристигну на назначене адресе до назначеног времена.

Запечаћена коверта треба да садржи:

* пријаву за учешће у поступку јавног прикупљања понуда (образац у продајној документацији);
* потписану понуду, уз навођење јасно одређеног износа за куповину предмета продаје;
* доказ о уплати депозита или копију банкарске гаранције (нацрт гаранције у продајној документацији);
* потписану изјаву о губитку права на повраћај депозита (образац у продајној документацији);
* копију извода из регистра привредних субјеката и ОП образац, ако се као потенцијални купац пријављује правно лице;
* овлашћење за заступање, oдносно предузимање конкретних радњи у поступку продаје (за пуномоћнике);

Стечајни управник неће разматрати понуде које не садрже јасно одређен износ на који понуда гласи, понуде које се позивају на неку другу понуду, понуде дате под условом, понуде које се позивају на услове који нису предвиђени у продајној документацији и огласу, као и понуде уз које није положен депозит у предвиђеном року.

Проглашени купац је дужан да уплати целокупан износ купопродајне цене у року од 8 дана од дана проглашења купца.

Ако проглашени купац не уплати купопродајну цену у прописаним роковима и на прописан начин, губи право на повраћај депозита, а за купца се проглашава учесник на јавном прикупљању понуда који је понудио највишу цену после купца који после проглашења није уплатио купопродајну цену у прописаном року и на прописани начин (други најбољи понуђач), уколико стечајни управник претходно обезбеди сагласност на понуђену цену другог најбољег понуђача у случају да је нижа од 50% процењене вредности.

Имовина се може разгледати након откупа продајне документације, најкасније 7 (седам) дана пре заказане продаје, радним данима 09:00 - 17:00, уз претходну најаву стечајном управнику и купује се у виђеном стању.

Учесницима који на јавном прикупљању понуда нису стекли статус купца или другог најбољег понуђача, депозит се враћа у року од 8 дана од дана проглашења купца.

Порези и трошкови се додају на постигнуту купопродајну цену.

Контакт: Слободан Јовановић , стечајни управник

063 878 5307; slobodanjovanovic@lsu-serbia.org